
IŠMOKOS VAIKUI SKYRIMAS

Paslaugos apibūdinimas
Kiekvienam vaikui nuo gimimo dienos iki 18 metų arba iki nepilnametis vaikas pripažįstamas emancipuotu ar sudaro santuoką ir emancipuotam ar susituokusiam nepilnamečiam vaikui arba vyresniam kaip 18 metų asmeniui, jeigu jie mokosi pagal bendrojo ugdymo programą (įskaitant asmenis, kurių mokymą pagal bendrojo ugdymo programą ir pagal bendrojo ugdymo programą kartu su profesinio mokymo programa vykdo profesinio mokymo teikėjai, iki šie asmenys baigs bendrojo ugdymo programą, taip pat akademinių atostogų, profesinio mokymo teikėjų suteiktų dėl ligos, nėštumo ar vaiko priežiūros, laikotarpį), bet ne ilgiau, iki jiems sukaks 23 metai, skiriama ir mokama 1,75 bazinės socialinės išmokos dydžio išmoka per mėnesį.
Papildomai išmoka vaikui už tą patį vaiką skiriama ir mokama tik pagal vieną iš šių punktų:
1. Kiekvienam bendrai gyvenančių asmenų arba globėjo (rūpintojo), kurie augina ir (ar) globoja tris ar daugiau vaikų, auginamam ir (ar) globojamam vaikui nuo gimimo dienos iki 18 metų ir vyresniam pagal bendrojo ugdymo programą besimokančiam asmeniui, bet ne ilgiau, iki jam sukaks 23 metai, – 1,03 bazinės socialinės išmokos dydžio išmoka per mėnesį.
2. Kiekvienam bendrai gyvenančių asmenų arba globėjo (rūpintojo), kurie augina ir (ar) globoja vieną arba du vaikus, auginamam ir (ar) globojamam vaikui nuo gimimo dienos iki 18 metų ir vyresniam pagal bendrojo ugdymo programą besimokančiam asmeniui, bet ne ilgiau, iki jam sukaks 23 metai, – 1,03 bazinės socialinės išmokos dydžio išmoka per mėnesį, jeigu vidutinės bendrai gyvenančių asmenų pajamos, nustatytos Piniginės socialinės paramos nepasiturintiems gyventojams įstatymo 17 straipsnio 1 dalyje, vienam asmeniui per mėnesį yra mažesnės negu  2 valstybės remiamų pajamų dydžiai. Papildomai išmoka vaikui skiriama ir mokama ir tais atvejais, kai bendrai gyvenantiems asmenims paskirta socialinė parama mokiniams pagal Lietuvos Respublikos socialinės paramos mokiniams įstatymą vertinant gaunamas pajamas, jeigu vidutinės bendrai gyvenančių asmenų pajamos, nustatytos Piniginės socialinės paramos nepasiturintiems gyventojams įstatymo 17 straipsnio 1 dalyje, vienam asmeniui per mėnesį viršija 2 valstybės remiamų pajamų dydžius. Apskaičiuojant bendrai gyvenančių asmenų vidutines pajamas, neįskaitoma dalis gaunamo darbo užmokesčio ir pajamų, gautų iš individualios veiklos, įskaitant pajamas, gautas verčiantis veikla pagal verslo liudijimą ir individualios veiklos vykdymo pažymą, taip pat dalis nedarbo socialinio draudimo išmokos, mokamos pagal Lietuvos Respublikos nedarbo socialinio draudimo įstatymą, ir dalis darbo paieškos išmokos, mokamos pagal Lietuvos Respublikos užimtumo įstatymą: 25 proc. – bendrai gyvenantiems asmenims, auginantiems vieną ar du vaikus (įvaikius); 35 proc. – asmenims, vieniems auginantiems vieną ar du vaikus (įvaikius).
3. Kiekvienam neįgaliam vaikui (asmeniui), kuriam nustatytas neįgalumo lygis arba 55 procentų ir mažesnis darbingumo lygis, nuo gimimo dienos iki 18 metų ir vyresniam pagal bendrojo ugdymo programą besimokančiam asmeniui, bet ne ilgiau, iki jam sukaks 23 metai, – 1,03 bazinės socialinės išmokos dydžio išmoka per mėnesį.
Išmoka vaikui skiriama ir mokama nuo teisės gauti išmoką atsiradimo dienos, tačiau ne daugiau kaip už 12 praėjusių mėnesių nuo prašymo ir visų reikiamų dokumentų išmokai skirti pateikimo savivaldybės administracijai dienos.

Paslaugos teikimo proceso aprašymas
1. Paslaugos gavėjas pateikia prašymą asmeniškai atvykus į Kėdainių rajono seniūniją pagal savo deklaruotą gyvenamąją vietą, o jeigu jo gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – į Kėdainių rajono seniūniją, kurios teritorijoje faktiškai gyvena, paštu arba per atstovą (įgaliotą asmenį, rūpintoją, globėją) arba per elektroninių paslaugų portalą ,,Elektroniniai valdžios vartai“, prisijungus prie Socialinės paramos šeimai informacinės sistemos (SPIS) adresu www.spis.lt.
2. Paslaugos vykdytojas išnagrinėja prašymą ir priima sprendimą dėl išmokos skyrimo / neskyrimo, arba informuoja paslaugos gavėją dėl prašymo papildymo.
3. Paslaugos gavėjas apie  priimtą sprendimą informuojamas prašyme nurodytu būdu (registruotu laišku, elektroniniu laišku, telefonu) ar SPIS prisijungus prie savo užsakytos paslaugos.

Paslaugos teikimo informacija
Paslauga suteikiama nemokamai per vieną mėnesį.

Teisės aktai, reguliuojantys paslaugos teikimą
1. Lietuvos Respublikos išmokų vaikams įstatymas.
2. Lietuvos Respublikos Vyriausybės 2004 m. birželio 28 d. nutarimas Nr. 801 „Dėl Išmokų vaikams skyrimo ir mokėjimo nuostatų patvirtinimo“.
3. Kėdainių rajono savivaldybės direktoriaus 2020 m. gruodžio 31 d. įsakymas Nr. AD-1-1583 „Dėl Išmokų vaikams skyrimo ir mokėjimo tvarkos aprašo tvirtinimo“.

Informacija ir dokumentai, kuriuos turi pateikti asmuo
1. Asmens tapatybę patvirtinantis dokumentas.
2. Prašymas išmokai gauti.
3. Vaiko (vaikų) gimimo faktą patvirtinantys dokumentai.
4. Pažymos apie pajamas (tik tuo atveju, jei pajamos, palyginti su praėjusiais kalendoriniais metais, sumažėjo.
5. Įmonės, įstaigos, organizacijos, fondo ar antstolio išduota pažyma apie lėšas vaikui išlaikyti (tuo atveju, jei pajamos, palyginti su praėjusiais kalendoriniais metais, sumažėjo).
6. Globos (rūpybos) nustatymą ir asmens paskyrimą globėju (rūpintoju) patvirtinantys dokumentai;
7. Pažymos iš švietimo įstaigų, kai yra vyresnių nei 18 metų besimokančių vaikų.
8. Kiti dokumentai (atsižvelgiant į aplinkybes).

Paslaugos inicijavimo forma
1. Prašymo išmokai gauti SP-3 (A1) forma.
2. Šeimos (bendrai gyvenančių asmenų) duomenų socialinei paramai gauti SP-1 forma. 

Informacija ir dokumentai, kuriuos gauna paslaugos teikėjas
Naudojantis socialinių išmokų apskaitos sistema „Parama“ arba socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Užimtumo tarnybos duomenų bazės (išrašas).
4. ANTA informacinės sistemos duomenų bazės (išrašas).
5. Mokinių registro duomenų bazės (išrašas).
6. Studentų registro duomenų bazės (išrašas).
7. Kiti duomenys (atsižvelgiant į aplinkybes).

[bookmark: _Hlk193814574]Už paslaugos teikimą atsakingų asmenų kontaktai
Socialinės paramos skyriaus vyr. specialistė Loreta Petrauskienė tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyresn. specialistė Vilma Zdanavičienė, tel. +370 347 69585, el. p. vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel.  +370 347 69585, el. p. jurgita.saune@kedainiai.lt.
Kėdainių miesto seniūnijos vyresn. specialistė (socialinei paramai) Rasa Krivickienė, tel. +370 347 44108, el. p.  miesto.seniunija@kedainiai.lt.
Kėdainių miesto seniūnijos socialinės paramos specialistė Vaida Novikovienė, tel. +370 347 44103, mob. +370 652 55330, el. p. vaida.novikoviene@kedainiai.lt.
Kėdainių miesto seniūnijos socialinės paramos specialistė Daiva Valiūnė, tel. +370 347 53277, mob. +370 659 05945, el. p. daiva.valiune@kedainiai.lt.
Kėdainių miesto seniūnijos socialinės paramos specialistė Sabina Ramanauskienė, tel. +370 347 51567, mob. +370 699 80782, el. p. sabina.ramanauskiene@kedainiai.lt.  
Kėdainių miesto seniūnijos socialinių išmokų specialistė Jūratė Vitkutė, tel. +370 347 44103, mob. +370 650 51045, el. p. jurate.vitkute@kedainiai.lt.
Kėdainių miesto seniūnijos socialinių išmokų specialistė Rima Titiškė, tel. +370 347 51567, mob. +370 652 89298, el. p. rima.titiske@kedainiai.lt. 
Kėdainių miesto seniūnijos socialinių išmokų specialistė Irutė Jusevičienė, tel. +370 347 53277, mob. +370 656 94639, el. p. irute.juseviciene@kedainiai.lt.
Gudžiūnų seniūnijos socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt.
Dotnuvos seniūnijos Socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos socialinių išmokų specialistė Ina Minkevičienė, mob. +370 699 93724, el. p. dotnuvos.seniunija@kedainiai.lt.
Josvainių seniūnijos socialinės paramos specialistė Veronika Žilinskienė, tel. +370 347 73224, mob. +370 659 74959, el. p. veronika.zilinskiene@kedainiai.lt.
Josvainių seniūnijos socialinės paramos specialistė Virginija Cukanovienė, tel. +370 347 73180, mob.  +370 659 08387, el. p. virginija.cukanoviene@kedainiai.lt.
Krakių seniūnijos socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt. 
Pernaravos seniūnijos socialinės paramos specialistė Vilma Ramanauskienė, tel. +370 347 42148, el. p. vilma.ramanauskiene@kedainiai.lt.
Šėtos seniūnijos socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos socialinės paramos specialistė Lina Civilkienė, tel. +370 347 41222, mob. +370 683 78590, el. p. lina.civilkiene@kedainiai.lt.
Truskavos seniūnijos socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos socialinės paramos specialistė Laima Laurinavičienė tel. +370 347 68312, mob. +370 656 30077, el. p. laima.laurinaviciene@kedainiai.lt.

[bookmark: _Hlk193813708]Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

